2013.gada 30.jūlijā Noteikumi Nr. 445

Rīgā (prot. Nr. 41 51.§)

# Grozījumi Ministru kabineta 1999.gada 5.janvāra noteikumos Nr.7 "Infekcijas slimību reģistrācijas kārtība"

Izdoti saskaņā ar

Epidemioloģiskās drošības likuma

10.pantu un 14.panta

pirmās daļas 4.punktu

# Izdarīt Ministru kabineta 1999.gada 5.janvāra noteikumos Nr.7 "Infekcijas slimību reģistrācijas kārtība" (Latvijas Vēstnesis, 1999, 5./6.nr.; 2002, 97.nr.; 2003, 111.nr.; 2004, 66.nr.; 2006, 57.nr.; 2007, 108.nr.; 2008, 100.nr.; 2009, 145.nr.; 2012, 78.nr.; 2013,17.nr.) šādus grozījumus:

1. Izteikt 7.2.apakšpunktu šādā redakcijā:

"7.2. par šo noteikumu 2.pielikuma 2.grupā minētajām slimībām Slimību profilakses un kontroles centra attiecīgās reģionālās nodaļas epidemiologam ziņo telefoniski un rakstiski vienas darbdienas laikā, ja tas ir pirmais paziņojums par infekcijas slimību, vai rakstiski triju darbdienu laikā, ja tas ir paziņojums par infekcijas slimības diagnozes maiņu vai atcelšanu vai infekcijas slimības galīgo diagnozi, tās laboratorisku apstiprināšanu un slimības iznākumu. Rakstiska paziņošana ir aizpildītas steidzamā ziņojuma veidlapas nosūtīšana pa faksu, pa pastu, ar kurjeru vai elektroniski un ieraksta izdarīšana pacienta medicīniskajā dokumentācijā par ziņošanas faktu;".

2. Aizstāt 7.3. un 7.4.apakšpunktā vārdus "triju dienu" ar vārdiem "triju darbdienu".

3. Papildināt noteikumus ar 9.33.apakšpunktu šādā redakcijā:

"9.33. C hepatīta vīrusa antivielas, ja laboratorijā nav iespējams veikt C hepatīta nukleīnskābes un C hepatīta vīrusa serdes noteikšanu apstiprinošo testēšanu vai antivielu noteikšanu apstiprinošo testu."

4. Izteikt 2.pielikuma 69.punktu šādā redakcijā:

|  |  |  |
| --- | --- | --- |
| "69. | Hronisks vīrushepatīts un apstiprināta hepatīta vīrusa nēsāšana | 3." |

5. Papildināt 2.pielikumu ar 74.punktu šādā redakcijā:

|  |  |  |
| --- | --- | --- |
| "74. | Akūts vīrushepatīts | 2." |

6. Izteikt 3.pielikuma II daļas "Vīrusu infekcijas slimības" 3.punktu šādā redakcijā:

|  |  |  |  |  |
| --- | --- | --- | --- | --- |
| "3. | C hepatīta vīruss(C hepatīts) | nukleīnskābju noteikšana | serums | 2. |
| vīrusa serdes antigēna noteikšana | serums | 2. |
| specifisko antivielu atbilde\*, kas apstiprināta ar apstiprinošu antivielu noteikšanas (piemēram, imūnblota) testu personām, kuras vecākas par 18 mēnešiem | serums | 2." |

Ministru prezidents Valdis Dombrovskis

Veselības ministre Ingrīda Circene